અમદાવાદ: સવારનો નાસ્તો દિવસનું સૌથી અગત્યનું ભોજન છે. હંમેશાથી વડીલોની સલાહ રહી છે કે સવારનો નાસ્તો ક્યારેય ન છોડવો જોઈએ. બ્રેકફાસ્ટ કરનારા અને બ્રેકફાસ્ટ ન કરનારા લોકો પર એક લોકલ સ્ટડી કરવામાં આવ્યો જેમાં સામે આવ્યું કે, બ્રેકફાસ્ટ સ્કીપ કરનારા લોકોમાં હાર્ટ અટેકનો ખતરો 35 ટકા વધારે છે. એક ઈન્ટરનેશનલ મેડિસિન જર્નલ QJMમાં છપાયેલા સ્ટડી ‘સ્કીપિંગ બ્રેકફાસ્ટ એન્ડ રિસ્ક ઓફ કોરોનરી આર્ટરી ડિસિઝ’ પ્રમાણે, જે લોકો સવારનો નાસ્તો નથી કરતાં તેમને હૃદયરોગ અને હાઈબ્લડ પ્રેશરનું જોખમ વધારે છે.